proxectonos/corpus_dominio_legal_administrativo_tmp huggingface dataset:
ORDE do 18 de novembro de 2011 pola que se autoriza a inclusión da Escola de Música Fábrica de Sons, do concello de Lugo, no Rexistro de Escolas de Música e Danza da Comunidade Autónoma de Galicia.
Consellería de Educación e Ordenación Universitaria — III. Outras disposicións — 12/12/2011

O titular da Escola de Música Fábrica de Sons solicita a inclusión da devandita escola no Rexistro de Escolas de Música e Danza da Comunidade Autónoma de Galicia de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, a Xefatura Territorial desta Consellería de Lugo remite o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: Lugo.
Concello: Lugo.
Localidade: Lugo.
Domicilio: rúa Paxariños 43, baixo.
Código do centro: 27020884.
Titular: Alfonso Muñoz Meilán.
Denominación: Escola de Música Fábrica de Sons.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de novembro de 2011.
ORDE do 21 de novembro de 2011 pola que se modifica a autorización, por cambio de denominación específica, do centro privado Nebrija, do concello da Coruña.
Consellería de Educación e Ordenación Universitaria — III. Outras disposicións — 12/12/2011

O representante legal do CPR Nebrija, do concello da Coruña, solicita o cambio da denominación especifica do centro educativo pola de CPR Nebrija Torre de Hércules.
A Xefatura Territorial da Consellería de Educación e Ordenación Universitaria da Coruña tramita o expediente de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio da denominación específica do centro privado Nebrija, código 15004356, que pasa a denominarse CPR Nebrija Torre de Hércules.
Segundo. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de novembro de 2011.
RESOLUCIÓN do 23 de novembro de 2011 pola que se publica o plan de estudos do máster universitario en desenvolvemento rexional e integración económica.
Universidade de Santiago de Compostela — III. Outras disposicións — 12/12/2011

Unha vez obtida a verificación do plan de estudos polo Consello de Universidades, logo de informe favorable da Axencia Nacional de Avaliación da Calidade e Acreditación, así como da autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio, por Resolución da Secretaría Xeral de Universidades, do 26 de abril).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en desenvolvemento rexional e integración económica que quedará estruturado segundo consta no anexo.
Santiago de Compostela, 23 de novembro de 2011.
Rama de coñecemento: ciencias sociais e xurídicas.
Universidades participantes: Universidade de Santiago de Compostela.
Especialidades: 1. Especialidade en desenvolvemento rexional. 2. Integración económica.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos.
Rama de coñecemento: ciencias sociais e xurídicas.
Universidades participantes: Universidade de Santiago de Compostela.
Especialidades: 1. Especialidade en desenvolvemento rexional. 2. Integración económica.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos.
RESOLUCIÓN do 29 de novembro de 2011 pola que se fai público o acordo do Pleno do Parlamento de Galicia relativo á elección dun membro do Consello de Administración da Compañía de Radio-Televisión de Galicia.
Parlamento de Galicia — II. Autoridades e persoal — 19/12/2011

O Pleno do Parlamento, na sesión do día 29 de novembro de 2011, procedeu á elección dun membro do Consello de Administración da Compañía de Radio-Televisión de Galicia, de conformidade co establecido no artigo 4.1 da Lei 9/1984, do 11 de xullo, de creación da compañía de Radio-Televisión de Galicia, e foi designado Luis de la Matta Cantó.
O que se publica para xeral coñecemento, ao abeiro dos artigos 65 e concordantes do Regulamento da Cámara.
Santiago de Compostela, 29 de novembro de 2011.
CORRECCIÓN de erros. Resolución do 10 de marzo de 2011 pola que se convocan para o exercicio 2011, en réxime de concorrencia competitiva, as axudas ao Programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional.
Instituto Galego de Promoción Económica — III. Outras disposicións — 19/12/2011

Advertido un erro na referida resolución, publicada no DOG n.º 63, do 30 de marzo de 2011, procede facer a seguinte corrección:
Na páxina 5551, no parágrafo segundo do punto primeiro logo de «RESOLVO:», onde di: «Este programa está cofinanciado nun 70% polo Fondo Europeo de Desenvolvemento Rexional, no tramo da Administración xeral do Estado do Programa operativo Galicia 2007/2013, que corresponde ao eixe E2, tema prioritario 2.09, actuación Programa Innoempresa», debe dicir: «Este programa está cofinanciado nun 70% polo Fondo Europeo de Desenvolvemento Rexional, no tramo da Administración xeral do Estado do Programa operativo Galicia 2007/2013, que corresponde ao eixe E2, tema prioritario 2.09, actuación Programa Innoempresa, ou ben, dependendo do orzamento dispoñible para a súa execución, polo tramo da Administración autonómica do Programa operativo Galicia 2007/2013, que corresponde ao eixe E2, tema prioritario 2.09, actuación 5».
ORDE do 5 de decembro de 2011 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
Consellería de Presidencia, Administracións Públicas e Xustiza — III. Outras disposicións — 19/12/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados serán fixados polas consellerías correspondentes, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Facenda, para seren publicados no
Diario Oficial de Galicia
.
Para cumprir este mandato, e despois de emitir o preceptivo informe favorable a Consellería de Facenda, esta consellería
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 5 de decembro de 2011.
Móvete pola túa saúde. Gana saúde cunha vida activa
- 5 euros.
Muévete por tu salud. Gana salud con una vida activa
- 5 euros.
RESOLUCIÓN do 9 de decembro de 2011 pola que se publica a oferta de emprego público (OPE) do persoal de administración e servizos para o ano 2011.
Universidade de Santiago de Compostela — III. Outras disposicións — 19/12/2011

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 29 da Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011, así como nos estatutos da Universidade de Santiago de Compostela, logo da negociación cos órganos de representación do persoal de administración e servizos,
Primeiro. Publicar a oferta de emprego público do persoal de administración e servizos da USC para o ano 2011.
Segundo. Esta OPE inclúe as necesidades de recursos humanos con asignación orzamentaria que non poden ser cubertas cos efectivos de persoal existentes, segundo se detalla no anexo, todo dentro do contexto global de restrición orzamentaria que afecta todas as administracións públicas.
Terceiro. A planificación dos recursos humanos na USC oriéntase á atención das unidades prioritarias, á correcta dimensión do volume de efectivos, á mellora na distribución e capacitación dos efectivos para unha máis eficaz prestación dos servizos e a potenciar a estabilidade no emprego.
Cuarto. As convocatorias das probas selectivas de acceso libre derivadas da presente oferta publicaranse no Diario Oficial de Galicia e no Boletín Oficial del Estado, para garantir a publicidade exixida no artigo 75.2 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
Quinto. Coa finalidade de dar unha maior difusión das distintas convocatorias de probas selectivas derivadas desta oferta de emprego, así como dos actos que deriven delas, na páxina web da USC (www.usc.es) pódese consultar, dentro do Servizo de Planificación e Programación de PAS, o sitio dedicado a convocatorias de procesos selectivos.
Santiago de Compostela, 9 de decembro de 2011.
Persoal laboral.
a) Promoción interna:
b) Quenda libre:
a) Promoción interna:
b) Quenda libre:
DECRETO 225/2011, do 7 de decembro, polo que se dispón o cesamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 13/12/2011

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, que serán todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o devandito artigo 10 do Regulamento do ente público Portos de Galicia no seu número 8 establece, entre outras, a perda da condición que habilitou o vogal para ser proposto, ou a proposta de cesamento emanada do presidente, por iniciativa propia ou das institucións, corporacións, ou organismos que propuxeron o nomeamento.
Xa que logo, recibida da Consellería de Economía e Industria a proposta de cesamento, por pase a outro destino, do actual representante desa consellería no Consello de Administración do ente público, vista a proposta do presidente do ente público Portos de Galicia, por proposta da conselleira do Mar e logo de deliberación do Consello da Xunta de Galicia na súa reunión do día sete de decembro de dous mil once,
O cesamento como vogal do Consello de Administración do ente público Portos de Galicia, en representación da Consellería de Economía e Industria, agradecéndolle os servizos prestados:
– José Riesgo Boluda.
Santiago de Compostela, sete de decembro de dous mil once.
RESOLUCIÓN do 23 de novembro de 2011 pola que se publica o plan de estudos de máster universitario en Prevención de Riscos Laborais e Saúde Ambiental.
Universidade de Santiago de Compostela — III. Outras disposicións — 14/12/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011, por Resolución do secretario xeral de Universidades do 26 de abril).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Prevención de Riscos Laborais e Saúde Ambiental que quedará estruturado segundo consta nos anexos.
Santiago de Compostela, 23 de novembro de 2011.
Rama de coñecemento: Ciencias da Saúde.
Universidades participantes: Universidade de Santiago de Compostela.
Especialidades: sen especialidades.
Cadro 1. Distribución de créditos ECTS segundo tipo de materia.
Cadro 2. Materias y créditos.
Rama de coñecemento: Ciencias da Saúde.
Universidades participantes: Universidade de Santiago de Compostela.
Especialidades: sen especialidades.
Cadro 1. Distribución de créditos ECTS segundo tipo de materia.
Cadro 2. Materias y créditos.
RESOLUCIÓN do 23 de novembro de 2011 pola que se publica o plan de estudos de máster universitario en Servizos Culturais.
Universidade de Santiago de Compostela — III. Outras disposicións — 14/12/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio, por Resolución do secretario xeral de universidades do 26 de abril).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Servizos Culturais que quedará estruturado segundo consta nos anexos.
Santiago de Compostela, 23 de novembro de 2011.
Rama de coñecemento: artes e humanidades.
Universidades participantes: Universidade de Santiago de Compostela.
Especialidades: sen especialidades.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
Rama de coñecemento: artes e humanidades.
Universidades participantes: Universidade de Santiago de Compostela.
Especialidades: sen especialidades.
Establece una liña profesional e outra investigadora.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos.
DECRETO 226/2011, do 7 de decembro, polo que se dispón o nomeamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 13/12/2011

O Consello de Administración é o órgano superior colexiado do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, que serán todos eles nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O Decreto 227/1995, do 20 de xullo, no artigo 10, determina entre os vogais representantes do Consello de Administración un (1) en representación da Consellería de Industria e Comercio, actual Consellería de Economía e Industria (Decreto 89/2009, do 21 de abril), e no artigo 10.3 do Decreto 227/1995, do 20 de xullo, que estes serán nomeados polo Consello da Xunta de Galicia, por proposta dos respectivos conselleiros.
Xa que logo, recibida da Consellería de Economía e Industria, a proposta de cesamento, por pase a outro destino, do actual representante desa consellería no Consello de Administración do ente público, e a proposta de novo vogal, por proposta da conselleira do Mar, e logo de deliberación do Consello da Xunta de Galicia na súa reunión do día sete de decembro de dous mil once,
O nomeamento como vogal do Consello de Administración do ente público Portos de Galicia en representación da Consellería de Economía e Industria:
– Borja Verea Fraiz.
Santiago de Compostela, sete de decembro de dous mil once.
ORDE do 28 de novembro de 2011 pola que se incrementa a dotación orzamentaria da Orde do 30 de decembro de 2010 pola que se regula a aplicación dos pagamentos directos á agricultura e á gandaría, e das axudas ao desenvolvemento rural para a utilización sustentable das terras agrícolas no ano 2011.
Consellería do Medio Rural — III. Outras disposicións — 14/12/2011

A Orde da Consellería do Medio Rural do 30 de decembro de 2010 (DOG núm. 6, do 11 de xaneiro) regula o procedemento para a solicitude, tramitación e concesión para o ano 2011 das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2011.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia financiadas polo Fondo Europeo Agrícola de Garantía (Feaga) e polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, foi autorizado o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. A dotación orzamentaria prevista para as axudas especificadas no título II da Orde do 30 de decembro de 2010 (DOG n.º 6, do 11 de xaneiro), conforme a disposición adicional primeira, parágrafo 1, alínea a) da dita orde, increméntase no importe de 25.699.297,22 euros, e con cargo á aplicación 13.90.713F.779.1, primas gandeiras, dos orzamentos da Comunidade Autónoma de Galicia para 2011.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única.
O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 30 de decembro de 2010 (DOG n.º 6, do 11 de xaneiro).
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 28 de novembro de 2011.
ORDE do 5 de decembro de 2011 pola que se amplía a dotación orzamentaria para a concesión de axudas aos plans de reestruturación e reconversión do viñedo en Galicia convocadas pola Orde do 10 de marzo de 2011.
Consellería do Medio Rural — III. Outras disposicións — 14/12/2011

Pola Orde do 10 de marzo de 2011 da Consellería do Medio Rural (
Diario Oficial de Galicia
n.º 53, do 16 de marzo) convocáronse no ano 2011 as axudas aos plans de reestruturación e reconversión do viñedo en Galicia de acordo coas bases previstas na Orde do 29 de xaneiro de 2009 da Consellería do Medio Rural, modificada pola Orde do 19 de febreiro de 2010.
No artigo 8 da dita Orde do 10 de marzo de 2011, relativo ao financiamento das axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación contida na referida orde. Polo anterior, por Orde do 28 de outubro de 2011 (
Diario Oficial de Galicia
n.º 217, do 14 de novembro), ampliouse a dotación orzamentaria consignada inicialmente.
Porén, e dado que hai posibilidade de incrementar de novo a dotación, cómpre realizar unha segunda ampliación orzamentaria.
En consecuencia, de conformidade co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
Artigo único.
1. Amplíase a dotación orzamentaria prevista na Orde desta consellería do 10 de marzo de 2011 (
Diario Oficial de Galicia
n.º 53, do 16 de marzo), pola que se convocan para o ano 2011 as axudas aos plans de reestruturación e reconversión de viñedo en Galicia.
2. O incremento de dotación para o exercicio 2011 será de 2.143.876,63 euros, con cargo á aplicación orzamentaria 13.02.713-C 772.1 dos orzamentos da Comunidade Autónoma de Galicia para o ano 2011.
3. Unha vez efectuado este incremento, o importe total da dotación orzamentaria ascende a 4.313.191,05 euros: 3.613.191,05 euros para o exercicio 2011 e 700.000,00 euros para o exercicio 2012.
4. Esta modificación non afecta o prazo que se establece para a presentación de solicitudes de axuda na devandita Orde do 10 de marzo de 2011.
Santiago de Compostela, 5 de decembro de 2011.
RESOLUCIÓN do 2 de decembro de 2011, da Secretaría Xeral da Igualdade, pola que se procede á publicación de subvencións concedidas en 2011 pola Secretaría Xeral da Igualdade ao abeiro dos procedementos SI440A e SI429A.
Consellería de Presidencia, Administracións Públicas e Xustiza — III. Outras disposicións — 14/12/2011

De conformidade co disposto no artigo 15.1.º da Lei 9/2007, do 13 de xuño, de subvencións de Galicia, e na Lei 4/2006, do 30 de xuño, de transparencia e boas prácticas na Administración pública galega, a Secretaría Xeral da Igualdade publicará as subvencións concedidas no
Diario Oficial de Galicia
, con expresión da convocatoria, o programa e crédito orzamentario, a persoa beneficiaria, a contía e a finalidade.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2.º d) do Regulamento (CE) 1828/2006, da Comisión, do 8 de decembro, que fixa as normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Polo exposto,
Primeiro. Dar publicidade á relación de persoas beneficiarias das axudas concedidas pola Secretaría Xeral da Igualdade ao abeiro da Resolución do 5 de maio de 2011, pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, que figura como anexo I.
Segundo. Dar publicidade á relación de persoas beneficiarias das axudas concedidas pola Secretaría Xeral da Igualdade en cumprimento do disposto no artigo 11.5 da Resolución do 11 de xaneiro de 2011, pola que se establecen as bases reguladoras que rexerán as subvencións para o apoio ao emprendemento feminino –programa Emega–, que figura como anexo II.
Santiago de Compostela, 2 de decembro de 2011.
– Procedemento: SI440A.
Finalidade: estas axudas teñen como finalidade fomentar a corresponsabilidade e impulsar así o cambio dos roles diferenciados entre mulleres e homes, implicando estes últimos na atención e coidado dos seus fillos e fillas.
Crédito orzamentario: a contía das axudas é 363.747,50 euros, que se imputan á aplicación orzamentaria 04.40.312G.480.0 do orzamento vixente deste departamento e que cofinancia, ao 80%, o Fondo Social Europeo a través do Programa operativo de Galicia 2007-2013, eixe 2, tema prioritario 69.
– Procedemento: SI429A.
Finalidade: estas axudas teñen como finalidade apoiar a posta en marcha de proxectos empresariais liderados por mulleres (liña 1) como medio axeitado para a súa promoción e progresión no mercado laboral.
Crédito orzamentario: a contía das axudas é 72.000,00 euros, que se imputan á aplicación orzamentaria 04.40.313B.470.0 do orzamento vixente deste departamento e que cofinancia, ao 80%, o Fondo Social Europeo a través do Programa operativo de Galicia 2007-2013, eixo 2, tema prioritario 69.
RESOLUCIÓN do 5 de decembro de 2011 pola que se dá publicidade aos cambios producidos na Orde do 6 de outubro de 2011 pola que se establecen os domingos e festivos nos cales se autoriza a apertura de establecementos comerciais durante o ano 2012.
Consellería de Economía e Industria — III. Outras disposicións — 14/12/2011

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 6 de outubro de 2011 como consecuencia da Resolución do 5 de decembro de 2011 pola que se modifican os domingos e días festivos hábiles comercialmente para o concello de Ferrol, logo da correspondente solicitude ao concello.
Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no concello de Ferrol durante o ano 2012 son:
– 7 de xaneiro.
– 5 de abril.
– 1 de xullo.
– 2 de decembro.
– 8 de decembro.
– 16 de decembro.
– 23 de decembro.
– 30 de decembro.
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 6 de outubro de 2011 (DOG do 14 de outubro).
Santiago de Compostela, 5 de decembro de 2011.
RESOLUCIÓN do 23 de novembro de 2011 pola que se publica o plan de estudos de máster universitario en Enxeñaría Ambiental.
Universidade de Santiago de Compostela — III. Outras disposicións — 13/12/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio, por Resolución do secretario xeral de Universidades do 26 de abril de 2011).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enxeñaría Ambiental que quedará estruturado segundo consta nos anexos.
Santiago de Compostela, 23 de novembro de 2011.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos.
Cadro 3. Créditos de formación adicional segundo a titulación de procedencia.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos.
RESOLUCIÓN do 23 de novembro de 2011 pola que se publica o plan de estudos de máster universitario en Dirección de Proxectos.
Universidade de Santiago de Compostela — III. Outras disposicións — 13/12/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 15 de abril de 2011 (publicado no BOE do 11 de maio, por Resolución do secretario xeral de Universidades do 26 de abril de 2011).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Dirección de Proxectos, que quedará estruturado segundo consta no anexo.
Santiago de Compostela, 23 de novembro de 2011.
RESOLUCIÓN do 14 de novembro de 2011 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia correspondentes ao período 2011-2012.
Axencia Galega de Desenvolvemento Rural — III. Outras disposicións — 13/12/2011

Por Resolución do 23 de maio de 2011aprobáronse as bases reguladoras das subvencións aos proxectos dinamizadores das áreas rurais de Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e convocáronse as correspondentes ao período 2011-2012 (DOG n.º 112, do 13 de xuño de 2011).
A dotación orzamentaria é a seguinte:
Esta dotación viuse incrementada na medida 321.20 con 58.379,14 euros procedentes do remanente dispoñible na dita medida. Igualmente, redistribuíronse 47.308,40 euros da medida 321.10 na medida 323.
O artigo 15 da Lei 9/2007, do 13 xuño, de subvencións de Galicia, dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
Facer público no
Diario Oficial de Galicia
e na páxina web de Agader, http://agader.xunta.es, o resultado do proceso de concesión das subvencións a proxectos dinamizadores das áreas rurais de Galicia para o período 2011-2012, convocadas por Resolución do 23 de maio de 2011.
Santiago de Compostela, 14 de novembro de 2011.
Medida-313
Medida-321.10
Medida-321.20
Medida-321.42
Medida-323
ORDE do 5 de decembro de 2011 pola que se procede á ampliación dos importes para o financiamento das axudas para a adquisición de libros de texto, materiais curriculares e material didáctico e complementario destinadas ao alumnado matriculado en centros sostidos con fondos públicos no curso escolar 2011/2012 en 1.º, 2.º, 5.º e 6.º de educación primaria, 1.º e 3.º de educación secundaria obrigatoria e en educación especial.
Consellería de Educación e Ordenación Universitaria — III. Outras disposicións — 15/12/2011

Mediante a Orde do 13 de maio de 2011 (DOG do 31 de maio), a Consellería de Educación e Ordenación Universitaria convocou axudas para a adquisición de libros de texto, materiais curriculares e material didáctico e complementario destinadas ao alumnado matriculado, no curso escolar 2011/2012, en centros sostidos con fondos públicos da Comunidade Autónoma de Galicia, en 1.º, 2.º, 5.º e 6.º de educación primaria, 1.º e 3.º de educación secundaria obrigatoria e en educación especial.
O artigo 17 desta orde establece que estas axudas serán financiadas con cargo á aplicación orzamentaria 09.05.423A.780.0, por importe total de 9.062.463 euros para o ano 2011, e na contía de 150.000 euros para o ano 2012, e que se poderán ampliar, se fose o caso, os ditos importes.
Tendo en conta que estas axudas non están sometidas ao réxime de concorrencia competitiva, e que o importe asignado non é suficiente para atender os compromisos adquiridos ao abeiro da convocatoria, a Consellería de Educación e Ordenación Universitaria
Artigo único. Incrementar o importe para financiar as axudas para a adquisición de libros de texto, materiais curriculares e material didáctico e complementario destinadas ao alumnado matriculado en centros sostidos con fondos públicos no curso escolar 2011/2012 en 1.º, 2.º, 5.º e 6.º de educación primaria 1.º e 3.º de educación secundaria obrigatoria e en educación especial, en dous millóns novecentos corenta e oito mil seiscentos dous con setenta e dous euros (2.948.602,72 €), de acordo co establecido no artigo 17 da Orde do 13 de maio de 2011 (DOG do 31 de maio).
Santiago de Compostela, 5 de decembro de 2011.
ORDE do 13 de decembro de 2011 que modifica a Orde do 23 de decembro de 2009 pola que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador provisional.
Consellería do Medio Rural — III. Outras disposicións — 20/12/2011

Por Orde da Consellería do Medio Rural do 23 de decembro de 2009 aprobouse o Regulamento da indicación xeográfica protexida Grelos de Galicia e do seu Consello Regulador, e nomeouse o Consello Regulador provisional. A devandita orde foi modificada posteriormente no seu artigo 2 pola Orde de 30 de abril de 2010 e pola Orde do 19 de outubro de 2010.
Por outra parte, na reunión do Pleno do Consello Regulador do 14 de outubro de 2011, aceptouse a renuncia, por motivos persoais, de Soledad Agra Fernández e Santiago Galego Castro como vogais dese consello regulador, así como a súa substitución por Ana Ledo Fernández e Beatriz Rodríguez Vieira, respectivamente.
Na súa virtude, por proposta do Pleno do Consello Regulador, tendo en conta as consideracións expostas e o disposto no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único.
Modifícase o artigo 2 da Orde do 23 de decembro de 2009, da Consellería do Medio Rural, pola que se aproba o Regulamento da indicación xeográfica protexida Grelos de Galicia e do seu Consello Regulador e se nomea o Consello Regulador provisional, modificado polas ordes do 30 de abril de 2010 e do 19 de outubro de 2010, que queda redactado do seguinte xeito:
«Artigo 2.
Nomeamento do Consello Regulador provisional
.
Noméase, por proposta do sector, o Consello Regulador da indicación xeográfica protexida Grelos de Galicia, con carácter provisional ata que se celebren eleccións na forma determinada pola normativa vixente.
Queda formado polos membros seguintes:
Presidente: José Luis Dadín Rivadas.
Vogais polo sector produtor:
-Begoña Gaute Verdes.
-Adalia Fraga Fraga.
-Secundino Oural Sanjurjo.
-Alejandro Dafonte Liste.
-Ana Ledo Fernández.
Vogais polo sector de operadores-comercializadores e almacenistas en fresco:
-Javier Alvela Edreira.
-José Manuel Fraga Prieto.
-Álvaro Lis Fernández.
-Lorena López Rocha.
-Beatriz Rodríguez Vieira.
Vogais polo sector das industrias de procesamento:
-Divina Castelo Rey.
-Verónica Núñez López.
-Marcos Cid Cid.
-José Pousada González.
-Guillermo Díez Iglesias».
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de decembro de 2011.
ORDE do 28 de novembro de 2011 pola que se nomean novos membros do Consello Asesor do Sistema Público de Saúde de Galicia.
Consellería de Sanidade — II. Autoridades e persoal — 21/12/2011

O Consello Asesor do Sistema Público de Saúde de Galicia é un órgano non colexiado superior de consulta e asesoramento da Consellería de Sanidade.
A Orde do 25 de maio de 2005 pola que se regula a composición, organización e funcionamento do Consello Asesor do Sistema Sanitario de Galicia, modificada pola Orde do 6 de outubro de 2011, establece que os membros do Consello serán nomeados polo titular da Consellería de Sanidade a título individual mediante orde.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, e a Orde do 25 de maio de 2005, modificada pola Orde do 6 de outubro de 2011,
Artigo único.
Noméanse vogais do Consello Asesor do Sistema Público de Saúde de Galicia as persoas que se relacionan no anexo.
Santiago de Compostela, 28 de novembro de 2011.
ORDE do 16 de decembro de 2011 pola que se fai pública a ampliación da dotación orzamentaria para a concesión das axudas establecidas na Orde do 17 de marzo de 2011 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011.
Consellería de Traballo e Benestar — III. Outras disposicións — 21/12/2011

A Orde do 17 de marzo de 2011 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (Diario Oficial de Galicia n.º 60, do 25 de marzo), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
Artigo 1.
Amplíase o importe total das axudas que se van conceder ao abeiro da Orde do 17 de marzo de 2011 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (Diario Oficial de Galicia n.º 60, do 25 de marzo), na seguintes contías e aplicaciones orzamentarias, que figuran dotadas nos orzamentos xerais da Comunidade Autónoma de Galicia para o ano 2011:
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de decembro de 2011.
ORDE do 16 de decembro de 2011 pola que se fai pública a ampliación da dotación orzamentaria para a concesión das axudas establecidas na Orde do 17 de marzo de 2011 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2011.
Consellería de Traballo e Benestar — III. Outras disposicións — 21/12/2011

A Orde do 17 de marzo de 2011 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2011 (Diario Oficial de Galicia n.º 61, do 28 de marzo), establece na súa disposición adicional cuarta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de entidades beneficiarias posible.
Por todo o exposto e no uso das facultades que me foron conferidas,
Artigo 1.
Amplíase o importe total das axudas que se van conceder ao abeiro da Orde do 17 de marzo de 2011 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2011 (
Diario Oficial de Galicia
n.º 61, do 28 de marzo), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2011:
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de decembro de 2011.
ORDE do 2 de decembro de 2011 pola que se modifica a autorización do centro privado de educación especial Amicos, do concello de Ribeira (A Coruña).
Consellería de Educación e Ordenación Universitaria — III. Outras disposicións — 22/12/2011

A representante da titularidade do centro privado de educación especial Amicos, do concello de Ribeira, solicita a ampliación dunha unidade (plurideficientes).
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro. Autorizar a ampliación dunha unidade de educación especial no centro privado que se sinala a continuación:
Denominación: CPR de educación especial Amicos.
Código do centro: 15032674.
Domicilio: r/ Gándara, 33.
Localidade: Oleiros.
Concello: Ribeira.
Provincia: A Coruña.
Titular: Asociación de Familias de Persoas con Discapacidade Psíquica AMICOS.
Composición resultante:
Dúas unidades de educación especial (plurideficientes).
Unha unidade de educación especial (autistas).
Segundo. Para a posta en funcionamento das unidades que se amplían, a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de decembro de 2011.
ORDE do 14 de decembro de 2011 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2010-2011, convocados pola Orde do 15 de xullo de 2011.
Consellería de Educación e Ordenación Universitaria — III. Outras disposicións — 22/12/2011

A Orde do 15 de xullo de 2011 (DOG do 29 de xullo) pola que se convocan os premios de educación secundaria obrigatoria ao esforzo e á superación persoal correspondentes ao curso 2010-2011, establece no seu artigo 11.2 que, o director xeral de Educación, Formación Profesional e Innovación Educativa elevará a proposta feita pola comisión ao conselleiro de Educación e Ordenación Universitaria, quen emitirá a correspondente orde de adxudicación para a súa publicación no
Diario Oficial de Galicia
.
Así mesmo, establece que o
Diario Oficial de Galicia
recollerá a relación de códigos alfanuméricos dos premiados.
Unha vez publicada a relación provisional da proposta, cumprido o disposto no citado artigo 11.2 e vista a acta coa proposta definitiva da comisión de selección de adxudicación dos premios,
Na súa virtude, este conselleiro
Primeiro. Conceder os premios de educación secundaria obrigatoria ao esforzo e á superación persoal, correspondentes ao curso 2010-2011, ao alumnado que figura no anexo desta orde.
Segundo. Contra esta resolución de adxudicación dos premios poderase impugnar mediante recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben interpor directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de decembro de 2011.
DECRETO 231/2011, do 2 de decembro, polo que se acorda a mutación demanial dun inmoble situado na rúa Deporte 2-8, do concello de Ferrol.
Consellería de Facenda — III. Outras disposicións — 22/12/2011

A Comunidade Autónoma de Galicia é titular dun inmoble na rúa Deporte 2-8 da cidade de Ferrol.
A Consellería de Traballo e Benestar tiña adscrito o inmoble, que estaba afecto ao servizo público de emprego. Esa mesma consellería comunicou o cambio de uso do citado inmoble.
Con data do 17 de novembro de 2011 a Secretaría Xeral Técnica e do Patrimonio emitiu informe favorable á mutación demanial.
Ao abeiro do artigo 12 da Lei 3/1985, do 12 de abril, do patrimonio da Comunidade Autónoma de Galicia, e dos artigos 30 e seguintes do Decreto 50/1989, do 9 de marzo, polo que se aproba o Regulamento para a execución da antedita lei, por proposta da conselleira de Facenda, logo da deliberación do Consello da Xunta de Galicia na súa reunión do día dous de decembro de dous mil once,
Artigo único.
Acordar a mutación de destino do inmoble situado na rúa Deporte 2-8 co fin de destinalo a servizos sociais. O inmoble está composto dunha planta baixa duns 350 m2 e estrema: norte, parte do local do cal se segrega, sur, rúa Deporte; leste, comunidade do edificio vendido por pisos por Jesús Corzo Sierra; oeste, parte do local do cal se segrega. Inscrito no Rexistro da Propiedade de Ferrol no tomo 1.299, libro 454, folio 169, predio 38.813. Referencia catastral 2958904NJ6125N0058IR.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, dous de decembro de dous mil once.